*Na temelju članka 30. Zakona o komunalnom gospodarstvu („Narodne novine“, broj 68/18, 110/18 i 32/20) direktor trgovačkog društva Gradski parking d.o.o. dana 03. prosinca 2020. godine donosi*

***IZMJENE I DOPUNE***

***OPĆIH UVJETA***

***UGOVORA******O******KORIŠTENJU******JAVNIH******PARKIRALIŠTA S NAPLATOM***

Članak 1.

U Općim uvjetima ugovora o korištenju javnih parkirališta s naplatom („Službeni glasnik Grada Šibenik“, broj 2/19, 3/19, 6/20 i 9/20) iza članka 13. dodaje se novi članak 13. a. koji glasi:

*„Validacijska parkirališna karta*

Članak 13. a*.*

Validacijska parkirališna karta je satna parkirališna karte koja se kupuje unaprijed, prije korištenja usluge parkiranja.

Validacijska parkirališna karta vrijedi isključivo za B. zonu – javna garaža Poljana.

Validacijske parkirališne karte, moguće je kupiti u nadzornoj sobi logističkog centra Poljana.

Cijena validacijske parkirališne karte, propisana je Cjenikom za satne parkirališne karte u B. zoni.

Validacijska parkirališna karta kupljena u razdoblju od 01. 10. do 31. 05. vrijedi za navedeno vremensko razdoblje i ne može se koristiti u razdoblju od 01.06. do 30. 09.

Validacijska parkirališna karta kupljena u razdoblju od 01. 06. do 30.09. vrijedi za navedeno vremensko razdoblje i ne može se koristi u razdoblju od 01. 10. do 31.05. “

Članak 2.

Iza članka 21. dodaje se novi članak 21. a. koji glasi:

„Povlaštena validacijska karta

Članka 19.a.

Povlaštena validacijska parkirališna karta je vrsta satne parkirališne karte koja se kupuje unaprijed, prije korištenja usluge parkiranja, po povoljnijim uvjetima u pogledu cijene, u količini od najmanje 100 komada.

Povlaštena validacijska karta vrijedi isključivo za B. Zonu – javna garaža Poljana.

Povlaštene validacijske parkirališne karte, moguće je kupiti u nadzornoj sobi logističkog centra Poljana, u razdoblju od 01.10. do 31. 03., a iskoristiti se može u razdoblju od 01.10. do 31.05.

Pravo na kupnju povlaštene validacijske parkirališne karte imaju pravne osobe te obrtnici koji gospodarsku djelatnost obavljaju u staroj gradskoj jezgri, što dokazuju izvodom iz sudskog ili obrtnog registra, odnosno ugovorom o zakupu poslovnog prostora.

Cijena povlaštene validacijske parkirališne karte, propisana je Cjenikom.“

Članak 3.

U članku 24. iza stavka 3. dodaje se novi stavak 4. koji glasi:

„Komercijala mjesečna parkirališna karta je vrsta parkirališne karte (dalje u tekstu: komercijalna karta), koja se izdaje pravnim i fizičkim osobama, neovisno o sjedištu ili poslovnom uredu, odnosno prebivalištu ili boravištu, odnosi se na parkiralište B. Zone – javna garaža Poljana, te se može kupiti u razdoblju od 01. 10. do 30. 04., a vrijedi za razdoblje od 01.10. do 31. 05.

Dosadanji stavci 4., 5. i 6. postaju stavci 5., 6. i 7.

Iza dosadašnjeg stavka 6. koji postaje stavak 7. dodaje se novi stavak 8. koji glasi:

„Mjesečna naknada za komercijalnu kartu iz stavka 4. ovog članka propisana je Cjenikom.

Dosadašnji stavci 7., 8., 9. i 10 postaju stavci 9., 10., 11. i 12.“

Članak 4.

Sve ostale odredbe Općih uvjeta ugovora o korištenju javnih parkirališta s naplatom ostaju nepromijenjene.

Članak 5.

Ove izmjene i dopune Općih uvjeta ugovora o korištenju javnih parkirališta s naplatom isporučitelja komunalne usluge (Gradski parking d.o.o.) stupaju na snagu po suglasnosti predstavničkog tijela Grada Šibenika osam dana od dana objave u „Službenom glasniku Grada Šibenika“.

 Direktor:

 Goran Bulat, mag.oec.

 \_\_\_\_\_\_\_\_\_\_\_\_\_\_\_\_\_\_\_\_\_